Qoçəhmədli masjidi

Qoçəhmədli masjidi () – sobiq shia islom masjidi, tarixiy meʼmoriy yodgorlik, hozirda vayrona holatda, Ozarbayjonning Fuzuliy tumani Qoçəhmədli qishlogʻida joylashgan.

 Tarixi 
Fuzuliy tumanidagi Qoçəhmədli qishlogʻida joylashgan Qoçəhmədli masjidi 1905–1906-yillarda Kerbalayi Sefixon Karabogi tomonidan qurdirilgan. Bino tepalik bagʻrida joylashgan. Kirish darvozasi ustidagi bitik masjid aynan shu yillarda bunyod etilganini koʻrsatadi. Oʻlchamlarda ozgina farqlar boʻlsa-da, uning meʼmoriy uslubi, bezagi va qurilish rejasi Hoji Alakbar masjidiga oʻxshaydi.

Sobiq masjid ikki qavatdan iborat boʻlib, ikkinchi qavati ayollar uchun moʻljallangan edi.

 Sovet bosqini 
Sovet bosqinidan soʻng, 1928-yilda rasmiy ravishda dinga qarshi kurash boshlandi. Oʻsha yil dekabr oyida Ozarbayjon Kommunistik partiyasi Markaziy Qoʻmitasi koʻplab masjidlar, cherkovlar va sinagogalarni maʼrifiy maqsadlarda taʼlim klublari ixtiyoriga oʻtkazdi. Agar 1917-yilda Ozarbayjonda qariyb 3000 ta masjid mavjud boʻlgan boʻlsa, 1927-yilga kelib ularning soni 1700 ta, 1933-yilga kelib esa 17 tani tashkil qilgan. Shundan soʻng masjidlar yopilgan va ulardan foydalanilmagan

 Mustaqillikdan soʻng 
Qoçəhmədli qishlogʻi 1993-yilda Arman qurolli kuchlari tomonidan bosib olindi.

Ozarbayjon mustaqilligini tiklagach, sobiq masjid 2001-yil 2-avgustdagi Ozarbayjon Respublikasi Vazirlar Mahkamasining 132-sonli qarori bilan mahalliy ahamiyatga ega koʻchmas tarixiy va madaniy yodgorliklar roʻyxatiga kiritildi.

Qishloq 2020-yil 17-oktyabr kuni Ozarbayjon armiyasi tomonidan ozod qilindi. Okupatsiya davrida masjid qisman vayron qilingan va armanlar tomonidan molxona sifatida foydalanilgan.

 Yana qarang 

 Ozarbayjonda shia islom
 Ozarbayjondagi masjidlar roʻyxati

 Manbalar 

 Havolalar 
 Qoçəhmədli məscidi

Turkum:20-asrda Ozarbayjondagi masjidlar
Turkum:Fuzuliy tumani
Turkum:1906-yilda qurib bitkazilgan masjidlar
Turkum:Ozarbayjondagi vayrona masjidlar
Turkum:Ozarbayjondagi shia masjidlari